<classify> Miongoni mwa timu zinazoshiriki mashindano hayo ni Kaloleni, Rijaz, Nduleleni, Sport Lizboni, Daladala FC, Darajani, Flamingo, Sorenyi, Burudani, Red Stars, Manna,Young Boyz, Baselona fC, Moshono, Suye, Kijenge Youth, PSG FC,Tanzanite na Lemara.Mratibu wa michuano hiyo, Maneno Athumani alisema jana kuwa, lengo ni kuwaweka vijana sawa ili wajikite zaidi katika michezo na wasiweze kujiingiza katika maovu, hasa katika kipindi hiki cha mfungo wa mwezi mtukufu wa Ramadhani.Mashindano haya yatasaidia pia kujenga umoja na upendo kwa klabu hizi za soka wilayani hapa katika kuonesha ushindani wa kimichezo ili baadaye zijiweka sawa kwa ajili ya ligi daraja la nne ngazi ya wilaya Arusha itakayoanza baada ya michuano hii, alisema Athumani.Aliongeza michuano hiyo imeandaliwa na Wadau Sports Center na kushirikiana na Chama cha Soka wilaya ya Arusha, ambapo imedhaminiwa na kampuni ya Mzalendo Water ya jijini hapa.Ofisa Masoko kutoka kampuni ya Mzalendo Water, Job Constantine alisema michuano hiyo itawawezesha vijana kutenga muda wao mwingi katika michezo sambamba na kuepuka uvunjifu wa amani ikiwemo pia kujiepusha na vitendo visivyo vya kimaadili.Mchezo wa ufunguzi utazikutanisha timu ya Kijenge Youth dhidi ya Daladala FC.  <topic>: MICHEZO 